Նախարար Արտեմ Ասատրյանը ողջունելով ԱՄՆ միջազգային զարգացման գործակալության տնօրեն տիկին Քարեն Հիլիարդին, ՄԱԿ մանկական հիմնադրամի հայաստանյան գրասենյակի տնօրեն Հենրիետ Արենսին, ազգային հանձնաժողովի անդամներին, հյուրերին` նշեց, որ հուշագրի ստորագրումով երեխաների իրավունքների պաշտպանության ոլորտում շատ կարևոր բարեփոխումների մեկնարկ է սկսվում մեկ գլխավոր նպատակով` «Երեխան պետք է ապրի ընտանիքում»: «Նպատակն իրագործելու հստակ ճանապարհը այլընտրանքային ծառայությունների`խնամքի, սոցիալ վերականգնողական և այլ կենտրոնների ստեղծումն է, որոնք հնարավորություն կտան երեխային պահել ընտանիքում: Որքան էլ որ հաստատության պայմանները լավը լինեն, հնարավոր չէ դրանք փոխարինել ընտանիքում ստացած ջերմությամբ ու խնամքով: Մեր քաղաքականությունը հստակ է. Հայաստանի Հանրապետությունում կարող է և հնարավոր է չլինեն մանկատներ», իր խոսքում ընդգծել է նախարարը: